**24 למרץ 2020**

**מנהלי קהילות ויו"ר צח"י שלום רב,**

**כמה עדכונים חשובים מתוך הערכת המצב שלנו מהבוקר ומהיממה האחרונה:**

1. **חולי קורונה-**שני חולים נוספים אותרו ביישוב אבני איתן, סה"כ 4 חולים. שני החולים החדשים יצרו מעגלי חשיפה וכתמיד מי שנחשף נדרש להיכנס לבידוד. בשל היקף החשיפה תושבי היישוב אבני איתן נכנסו לבתיהם וימנעו משהות במרחב הציבורי עד שתסתיים חקירת המקרה. מסלולי החולים נשלחו אליכם. **אנא הודיעו לתושבי היישוב שלכם להימנע לעת עתה מהגעה לאבני איתן.**
2. **שמירה על נהלי בידוד-**החשיבות של שמירה על נוהלי הבידוד היא גדולה ובאחריות כל אחד ואחת, מבוגרים כצעירים, ילדים ונוער. האחריות היא לא רק מנת חלקם של החולים או המבודדים, זו אחריות של כולנו-אחריות אישית, משפחתית וקהילתית. מבקש להעביר מסר זה לתושבים על מנת להישמר מהדבקות נוספות. **אם נצא מהבית, לא נצא מזה. גם אני נשמע לכללים.**  **כולנו באוכלוסיית הסיכון.**
3. **סיכום שיחת הזום מאתמול-**מצורף.
4. **עדכוני הנחיות-**היום יכנסו בשעה 17:00 לתוקף ההנחיות המעודכנות של משרד הבריאות. שימו לב כי בהנחיות מצוין בפרוט מה הן הפעולות המותרות בגינן לצאת מן הבית. מנגד מצוין מה העונש הצפוי למי שמפר אותן. הגעה לצימר אינה מפורטת כפעולה שמותר לצאת מהבית עבורה וככל הנראה הענישה בשל יציאה מהבית תקפה גם כאן. הנושא נמצא בדיון משפטי על מנת לקבל הבהרה/הנחייה מפורטת על האיסור להגיע לצימרים. ההנחיות העדכניות נשלחו אליכם בוואטסאפ כולל הצו.
5. **שינויים בדיווחי משרד הבריאות-**החל מאתמול, משרד הבריאות לא יפרסם מסלולים מלאים של חולים. המידע אודות אירועי חשיפה נמצא באתר משרד הבריאות. יש להיכנס לאתר, לחפש אזור או הודעה אחרונה ולראות האם שהיתם באזור בו היה חולה. הדבר מקשה מאוד על קבלת מידע. משרד הבריאות ייצר את אפליקציית המגן על מנת למנוע את הצורך בעדכון הציבור במסלולי חולים. נכון לכרגע נראה כי יש לעיתים אי דיוקים באפליקציה. מצ"ב לינק לדף המידע של משרד הבריאות. אנו נמשיך לעדכן במסלולי חולים לכשנדע. <https://www.gov.il/he/departments/news/?OfficeId=104cb0f4-d65a-4692-b590-94af928c19c0&skip=80&limit=90>

חייבים לעצור יחד את שרשרת ההדבקה. חשוב לזכור כי המחקרים מראים כי **כ-30% מהחולים בנגיף אינם סובלים מתסמינים, אך מדביקים.** כאשר נחשפים לחולה יש להישאר בבידוד! חייבים לשמור על הכללים! 2 מטר מרחק בין אדם לאדם, היגיינה, נשארים בבית!

**שלכם כתמיד,**

**חיים**